***Nekünk a versek...***

Mindenkinek biztosan van egy kedvenc verse, mégis néha nehéz megmondani ha megkérdezik, mit jelent számodra a vers. Számunkra ezt…

Számomra kikapcsolódást nyújt. Nem gondolok tananyagként rá, és nem bánom, ha meg kell tanulni. Nem csak a költőnek, hanem az olvasónak is szabadságot ad a szépségével. Ha a verseket befogadod, és megérted nem csak szókincsileg, hanem lelkileg is több leszel.

A versről nekem az jut eszembe, hogy mindig gyorsan megtanulom őket, Panni néni adja fel, egyre jobban kezdem megszeretni ezeket az írásokat.

Úgy érzem elkezdtem érni. Ez a verseken tökéletesen látszik. Ha pár évvel ezelőtt kérdeztek volna erről, azt mondtam volna, hogy a versek nem jók, mert meg kell tanulni őket. Most már tudom, hogy a versek mélyek, érzelmesek, kimondottan szerethetőek. Azt sem bánom, ha meg kell őket tanulnom. Tudom, hogy a versek, amelyeket magam elé veszek, olyan értéket adnak át, melyekre büszke lehetek.

Nekem a vers az irodalom órákat juttatja eszembe, az órát melyen a tanár mély gondolatokat tud ébreszteni a diákokban. Az irodalom órát régen unalmasnak tartottam: versek, olvasmányok és egyéb irodalmi irományok, de véleményem megváltozott, az irodalom óra érdekes. Egy dologban azonban nem változtam, a versek megtanulását továbbra se szeretem, de ettől függetlenül tisztelem a költők verseit.

Bár a válaszaink nem teljes mértékben egyeznek, abban egyetértünk, hogy a versek alkotói, a költők munkája elengedhetetlen.

Egy maréknyi a kedvenc költőinkből, hogy életükkel, munkásságukkal, irodalmi nagyságukkal példát állítsunk a diákok elé:

* József Attila
* Ady Endre
* Petőfi Sándor
* Arany János
* Radnóti Miklós
* Juhász Gyula
* Varró Dániel
* Babits Mihály
* Kosztolányi Dezső
* Kányádi Sándor

Írták: A (föl-földobott) kavicsok

Költészet heti gondolatok 2021.